અમદાવાદ : અમદાવાદ સહિત રાજ્યની છ મહાનગરપાલિકાનું આજે ચૂંટણી મતદાન શાંતિપૂર્ણ વાતાવરણમાં પૂર્ણ થયું હતું. આજે સાંજે સરેરાશ ૪૪ ટકા મતદાન સાથે ૧૮૫૬ ઉમેદવારોનું ભાવિ ઇવીએમમાં કેદ થયું હતું. આ ચૂંટણીની મતગણતરી આગામી બુધવારે તા. ૨જી ડિસેમ્બરે થશે અને પરિણામ તા. ૨ જી ડિસેમ્બર બપોર સુધી જાહેર થઇ જશે. અમદાવાદ મહાનગરપાલિકાનું ૪૭ ટકા, રાજકોટ ૪૫ ટકા, વડોદરામાં ૩૯ ટકા, સુરતમાં ૪૨ ટકા, જામનગરમાં ૪૭ ટકા અને ભાવનગરમાં ૪૩ ટકા મતદાન થયું હતું. આજે યોજાયેલી ચૂંટણીમાં સૌ પ્રથમવાર ૫૦ ટકા બેઠકો મહિલાઓ માટે અનામત હતી. જેમાં મોટી સંખ્યામાં મહિલાઓએ ઉત્સાહભેર મતદાન કર્યું હતું. આ ઉપરાંત વોર્ડોના નવા સિમાંકન પછી આ પ્રથમ ચૂંટણ છે.